b'\n_START_ARTICLE_\nJonas Jakaitis\n_START_PARAGRAPH_\nJonas Jakaitis (1883 m. baland\xc5\xbeio 12 d. Vilniuje \xe2\x80\x93 1963 m. liepos 9 d. \xc4\x8cikagoje, IL, JAV) \xe2\x80\x93 smuikininkas, orkestro ir choro dirigentas, pedagogas.\n_START_SECTION_\nBiografija\n_START_PARAGRAPH_\nPirm\xc4\x85sias smuiko ir giedojimo pamokas gavo i\xc5\xa1 Vilniaus Arkikatedros orkestro dirigento A. Solnickio._NEWLINE_Nuo 1898 m. muzikos mok\xc4\x97si kunigaik\xc5\xa1\xc4\x8dio B. Oginskio muzikos mokykloje Rietave._NEWLINE_Muzikos teorijos ir instrumentacijos mok\xc4\x97si pas J. Machek\xc4\x85, grojo mokyklos orkestre._NEWLINE_Nuo 1906 m. prad\xc4\x97jo dirbti kunigaik\xc5\xa1tien\xc4\x97s Marijos dvare Bobreke (netoli Osvencimo). Vadovavo orkestrui ir koncertavo kaip smuikininkas, i\xc5\xa1 dvari\xc5\xa1ki\xc5\xb3 suorganizavo chor\xc4\x85 ir pasirodydavo koncertuose. 1908 m. atvyko \xc4\xaf JAV, apsigyveno \xc4\x8cikagoje. Nepritap\xc4\x99s prie lietuvi\xc5\xb3, \xc4\x97m\xc4\x97si vadovauti lenk\xc5\xb3 chorams, kuri\xc5\xb3 tuomet b\xc5\xabta gana daug. Su vienais chorais dirbo trumpiau, su kitais ilgiau. Buvo apskri\xc4\x8di\xc5\xb3 chor\xc5\xb3 konsultantas ir dirigentas, dain\xc5\xb3 \xc5\xa1ven\xc4\x8di\xc5\xb3 vyr. dirigentas. Daug met\xc5\xb3 d\xc4\x97st\xc4\x97 smuik\xc4\x85 A. Pociaus \xc4\xafkurtoje L. van Beethoveno konservatorijoje, dalyvavo koncertuose, vadovavo lietuvi\xc5\xb3 pu\xc4\x8diam\xc5\xb3j\xc5\xb3 instrument\xc5\xb3 orkestrui._NEWLINE_Nuo 1917 m. buvo ALRK Vargoninink\xc5\xb3 s\xc4\x85jungos narys. Jo brolis Alfonsas Jakaitis taip pat mok\xc4\x97si B. Oginskio muzikos mokykloje Rietave, o JAV vadovavo lenk\xc5\xb3 chorams ir orkestrams.\n_START_SECTION_\n\xc5\xa0altinis\n_START_PARAGRAPH_\nBoleslovas Zubrickas. Pasaulio lietuvi\xc5\xb3 chorved\xc5\xbeiai: enciklopedinis \xc5\xbeinynas. Vilnius, 1999. Informacijos publikavimui gautas \xc5\xbeodinis autoriaus leidimas.'